เมื่อเดือนสิงหาผมได้ทำกิจ ใส่ถุงไม่สอด แค่ถู กับใช้นิ้วกับปาก ประจำเดือนเลื่อนไป7วันต่อ แล้วก็มีประจำเดือนมา 10วัน แฟนผมบอกว่าที่เลื่อนเพราะพึ่งกลับมาออกกำลังกายแล้วทำให้ประจำเดือนมาช้า ส่วนเดือนกันยาประจำเดือนก็มาอีก9วัน แบบนี้ท้องมั้ยครับ
สวัสดีค่ะ การมีเพศสัมพันธ์กันนั้นหากไม่มีการสอดใส่อวัยวะเพศเข้าไปในช่องคลอดเลยนั้น แทบจะไม่มีโอกาสทำให้เกิดการตั้งครรภ์ได้ โดยน้ำอสุจิที่อยู่ข้างนอก อวัยวะเพศไม่น่าจะสามารถผ่านเข้าไปผสมกับไข่จนทำให้เกิดการตั้งครรภ์ได้ดังนั้นจากที่กล่าวมา การถูไถเพียงภายนอก ใช้นิ้ว กับปากเท่านั้น โอกาสตั้งครรภ์ก็แทบจะไม่มีค่ะประจำเดือนปกตินั้นควรจะมาทุกเดือน ห่าง 22-35 วันจากรอบก่อน โดยประจำเดือนที่ไม่มาหรือมาช้ากว่า 35 วัน ถือว่าช้าผิดปกติ อาจจะมีสาเหตุได้หลายอย่างเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลสามารถยืนยันการตั้งครรภก่อนได้ว่าไม่ตั้งครรภ์จริง สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุอื่นๆต่อไป แต่จากที่กล่าวมา ถ้ามีเลือดประจำเดือนมาแล้วก็ไม่น่าจะตั้งครรภ์ แต่เลือดประจำเดือนที่มาเกิน 7 วันถือว่ามากผิดปกติ อาจต้องไปพบแพทย์เพื่อตรวจหาสาเหตุที่ทำให้เลือดประจำเดือนออกมากผิดปกติร่วมด้วย